എൻ പേർക്കായ് ജീവൻ വെയ്ക്കും പ്രഭോ
എൻ പേർക്കായ് ജീവൻ വയ്ക്കും പ്രഭോ -
നിന്നെ എന്നുമീ ദാസനോർക്കും
നിൻ കൃപയേറിയ വാക്കിൻ പ്രകാര -
മിങ്ങത്യന്തം താഴ്മയോടെ
എന്റെ വൻ കടം തീർക്കാൻ മരിക്കും പ്രഭോ -
നിന്നെ എന്നുമീ ദാസനോർക്കും

എന്നുടെ കണ്ണുകൾ കാൽവരിയിങ്കലെ
ക്രൂശിനു നേർ തിരിക്കെ
എന്റെ പൊന്നു ബലിയായ ദൈവ കുഞ്ഞാടിനെ
ഓർക്കാതിരിക്കുമോ ഞാൻ

നിന്നെയും നിന്റെ വ്യഥകളെയും
നിന്റെ സ് നേഹമെല്ലാറ്റെയും ഞാൻ
എന്റെ അന്ത്യമാം ശ്വാസം എടുക്കും വരേയ്ക്കുമീ
സാധുവോർത്തിടുമെന്നും

കെ.വി. സൈമൺ രചിച്ച കീർത്തനങ്ങൾ
സമ്പൂർണ്ണ ഗാനങ്ങൾ